CELEX: 62009CO0298
Language: sl
Date: 2010-06-16 00:00:00
Title: Sklep Sodišča (šesti senat) z dne16. junija 2010.#RANI Slovakia s. r. o. proti Hankook Tire Magyarország kft.#Predlog za sprejetje predhodne odločbe: Fővárosi Bíróság - Madžarska.#Člen 104(3), prvi pododstavek, Poslovnika - Pristop k Evropski uniji - Svoboda opravljanja storitev - Direktiva 96/71/ES - Napotitev delavcev na delo v okviru opravljanja storitev - Podjetje za začasno zaposlovanje - Pogoj sedeža na ozemlju države članice, v kateri se opravi storitev.#Zadeva C-298/09.

Sklep Sodišča (šesti senat) z dne 16. junija 2010 – RANI Slovakia proti Hankook Tire Magyarország
      (Zadeva C‑298/09)
      „Člen 104(3), prvi pododstavek, Poslovnika – Pristop k Evropski uniji – Svoboda opravljanja storitev – Direktiva 96/71/ES – Napotitev delavcev na delo v okviru opravljanja storitev – Podjetje za začasno zaposlovanje – Pogoj sedeža na ozemlju države članice, v kateri se opravi storitev“
      1.                     Svoboda opravljanja storitev – Določbe Pogodbe – Veljavnost za nove države članice – Madžarska (členi od 49 ES do 54 ES; Akt
            o pristopu iz leta 2003, členi 2, 53 in 54) (Glej točke od 37 do 39 in točko 1 izreka.)
      2.                     Svoboda opravljanja storitev – Napotitev delavcev na delo v okviru opravljanja storitev – Direktiva 96/71 (Direktiva Evropskega
            parlamenta in Sveta 96/71, uvodna izjava 19 in člen 1(4)) (Glej točke od 47 do 51 in točko 2 izreka.)
      3.                     Svoboda opravljanja storitev – Omejitve – Podjetja za začasno zaposlovanje (členi od 49 ES do 54 ES) (Glej točke od 56 do
            58 in točko 3 izreka.)
      Predmet 
      
         
               Predlog za sprejetje predhodne odločbe – Fővárosi Bíróság – Razlaga členov 3(c) ES, 49 ES, 52 ES in 54 ES ter Direktive Evropskega
                  parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev (UL 1997,
                  L 18, str. 1) – Nacionalna zakonodaja, ki opravljanje dejavnosti podjetij za začasno zaposlovanje omejuje zgolj na družbe
                  s sedežem na nacionalnem ozemlju.
               
            Izrek 
      
         
                  1.
               
               
                  
               
               
                  	Členov od 49 ES do 54 ES ni mogoče razlagati tako, da ureditev države članice o opravljanju dejavnosti podjetja za začasno
                     zaposlovanje, ki je veljala ob pristopu te države k Evropski uniji, ostane veljavna, dokler Svet Evropske unije ne sprejme
                     programa ali direktiv za izvršitev določb navedenega programa, s katerimi določi pogoje za liberalizacijo zadevne vrste storitev.
                     
                  
               
            
         
                  2.
               
               
                  
               
               
                  	Niti uvodne izjave 19 Direktive Evropskega parlamenta in Sveta 96/71/ES z dne 16. decembra 1996 o napotitvi delavcev na delo
                     v okviru opravljanja storitev niti člena 1(4) te direktive ni mogoče razlagati tako, da lahko država članica opravljanje dejavnosti
                     podjetja za začasno zaposlovanje omeji le na družbe s sedežem na nacionalnem ozemlju ali te družbe glede dovoljenja za opravljanje
                     zadevne dejavnosti obravnava ugodneje kot družbe s sedežem v drugi državi članici.
                  
               
            
         
                  3.
               
               
                  
               
               
                  	Člene od 49 ES do 54 ES je treba razlagati tako, da nasprotujejo ureditvi države članice, kakršna je ta v postopku v glavni
                     stvari, ki opravljanje dejavnosti podjetja za začasno zaposlovanje omejuje na podjetja s sedežem na nacionalnem ozemlju.